Универсален отговор на този въпрос няма, тъй като всеки един от тези три уреда има различна функция, която за някои хора би била полезна, за други – не.
Въпреки това бихме могли да посочим миксера за уред, за който трябва да има място във всяка кухня. Знаете колко време може да отнеме разбиването на яйца или смесването на продукти с различна консистенция.
Поради тази причина е добре винаги да имате подръка миксер с нужните приставки, който да улесни приготвянето на любимия сладкиш.
Пасаторът също не е за подценяване, тъй като се използва за смесване на твърди с течни храни и смилане на продукти. Подходящ е при приготвянето на пюрета и каши.
За хората, които обичат да си правят сокове и смуутита, блендерът е най-полезен в сравнение с другите два уреда. Използва остри блендиращи ножове от неръждаема стомана и в зависимост от модела може да има няколко скорости.